google/wiki40b huggingface dataset:
Stev, Sull, Rock og Rull

Spellemannutdeling

Bandet mottok Spellemannprisen i 1974 for albumet, men da var gruppa allerede oppløst.
Ved den samme prisutdelingen ble et planlagt samspill mellom prisvinnerne Sigbjørn Bernhoft Osa og Saft stoppet av den musikalsk ansvarlige, Egil Monn-Iversen. Monn-Iversen mente at kvaliteten på livefremførelsen ikke holdt for TV-sendingen.
Nawaz Sharif

Bakgrunn

Hans mors familie var en fremtredende handelsfamilie i Kashmir-dalen, selv om den emigrerte til Punjab generasjoner før han ble født. Hans far, Muhammad Sharif, var fra landsbyen Jati Umra, near Amritsar i det som i dag er den indiske staten Punjab. Muhammad reiste i 1947 til Pakistan, under delingen til to nasjoner. Muhammad Sharif var en forretningsmann og var del-eier av the Ittefaq Group of Industries.
Nawaz Sharif ble utdannet ved Saint Anthony’s High School og Government College Lahore, og mottok en juridisk grad ved University of the Punjab.

Politiker

Etter sin utdannelse begynte han som politiker i provinsen Punjab, og ble med i det lokale styret der. Han ble finansminister for provinsen Punjab i 1981 og var også sportsminister. Han fikk ros for å øke støtten til sports-aktiviteter og lokale prosjekter.
Nawaz spilte cricket som ung, på førstelaget i 1973-74 for Pakistan Railways. Han spilte også en kamp mot De vestindiske øyer mens han var statsminister. 
Han giftet seg med Kulsoom Nawaz, som er i slekt med den kjente bryteren The Great Gama.
Olefin

Industri

Den totale produksjonen av etylen + propylen er ca. 500.000 tonn/år i Norge (Noretyl). Et alternativ er katalytisk konvertering med etan/propan som råstoff – såkalt dehydrogenering.
Den største delen av lette olefiner produseres i dag fra nafta, men pga. den høye råoljeprisen er nafta et kostbart råstoff.
Slalåm-padling

Slalåm-padling er en idrett der målet er å navigere en kano eller kajakk gjennom en bane med porter hengende enten nedstrøms eller oppstrøms på den beste mulige tiden. 
Idretten er en av to hovedgrener som det blir konkurrert i under OL, den andre er sprintpadling.

Historie

Slalåm-padling startet i Europa i 1940-årene, da det internasjonale padleforbundet (ICF) ble stiftet. Det første verdensmesterskapet i slalåm-padling ble avholdt i 1949 i Genevé i Sveis, og frem til 1999 ble mesterskapet avholdt annenhvert år, før det etter 2002 har blitt avholdt hvert år utenom OL-år. I starten ble det brukt sammenleggbare kanoer (engelsk: folded canoe) før båter lagd av glassfiber og nylon tok over i 1960-årene. Båter lagd av glassfiber var opp til 30 kilo tunge, og det ble en revulosjon i padling da det ble begynt å lage båter i kevlar og karbonfiber og ICF reduserte breddene på båtene, noe som gjorde at det ble mye enklere å manøvrere båtene gjennom portene. De senere år er båtene blitt enda smalere, lettere og raskere.
I starten av slalåm-historien ble alle mesterskap avholdt i naturlige elver, der det er blitt bygget porter. Til OL i 1972 ble det for første gang bygget en helt kunstig bane, med pumpehus for å lage motstrøm, og når Augsburg avholdt VM i 1985 var dette det første VM som brukte en kunstig bane. Det konkurreres fortsatt flittig i naturlige baner, men i alle OL utenom 1996 har de olympiske øvelsene funnet sted i en kunstig bane. Å bygge en kunstig bane er dyrt, og IOC ønsker i fremtiden at banene skal enten være allerede eksisterende eller bygges i naturlige elver.
Fra 1949 til 1977 var alle verdensmesterskap i Europa, før det i 1979 for første gang ble avholdt mesterskap i Nord-Amerika i Jonquière i Canada. Slalåm-padling debuterte på det olympiske programmet i 1972 i München (avholdt i Augsburg), men etter dette mesterskapet gikk det 20 år før det i 1992 ble fast på OL-programmet.

Slalåm-padling i Norge

På 90-tallet var interessen for slalåm-padling i Norge moderat, og det var også norske utøvere som reiste for å delta i internasjonale konkurranser. Interessen dalte kraftig på slutten av 90-tallet og 2000-tallet før interessen igjen har tatt seg opp, og Norge sender nå utøvere til blant annet VM. For å øke interessen har også padleforbundet ansatt Mariann Sæther som landslagstrener i slalåm-padling. Det finnes ingen kunstige anlegg i Norge i dag, så all aktivitet foregår i naturlige elver gjerne uten pumper.
Marcel L. Vanberg

Som starter

Innen skøytesporten (hurtigløp) har han vært starter i et OL og flere internasjonale mesterskap. I tillegg har han utallige verdenscupoppgaver. I Norge har det blitt mange Norgesmesterskap og norgescuper som starter.

International Skating Union – ISU

2003–2012: Ressursperson ad starterutdanning

Norges Skøyteforbund – NSF

Vanberg er fra 2011 med gjenvalg i 2013 og 2015 leder av teknisk hurtigløp i NSF. I perioden 2003–2011 var han bare medlem av teknisk hurtigløp.

Kongsberg IF

Han var tidligere nestleder og er nå, sesongen 2013/14, styremedlem i Kongsberg IF's skøytegruppe.

Som skøyteløper

Som aktiv skøyteløper deltok han i to Senior B -norgesmesterskap henholdsvis i 1970/71- (24.-plass) og 1971/72-sesongene (26.-plass).
Dalai Lama

Historie

Ordet «Dalai» er mongolsk og betyr «hav av visdom». Ordet «lama» er tibetansk og tilsvarer sanskrit-ordet «guru». Ofte så blir det oversatt til «spirituell læremester», eller kun til «lærer» og «munk». Tittelen ble først tatt i bruk i 1578, da den mongolske herskeren Altan Khan navnga Sonam Gyatso. Sonam Gyatso ble den første bæreren av tittelen «Dalai Lama», selv om han allerede var den tredje i rekken av Dalai Lamaer. På grunn av dette blir han referert til som «den tredje Dalai Lama».

Videreføring

Når en Dalai Lama dør, leter munkene etter en gjenfødelse av han. Denne gjenfødelsen (kalt yangsi) er som regel et lite barn, født på omtrentlig samme tid som den forrige lamaens død inntraff. Denne letingen kan ta flere år, noe som fører til at personer som innehar stillingen ikke følger like etter hverandre. Noen ganger har det hendt at flere grupper har kommet med forskjellige påstander om hvem som er den rette arvtageren. Dette har i noen tilfelle medført politiske spenninger.
Tegn som tyder på en ny lama, er om barnet gjenkjenner tidligere eiendeler. Når man med sikkerhet mener å ha funnet riktig person, blir den gjenfødte brakt til Lhasa, hvor andre lamaer begynner på barnets trening.
Valenus

Utseende

En middelsstor, brun trebukk. Antennene er noe lengre enn kroppen. Pronotum har rundede sider med en pigg nokså langt bak på sidekanten. Dekkvingene er jevnbrede. Beina er kraftige med klubbeformede lår.

Levevis

Larvene lever i død ved.

Utbredelse

Slekten er utbredt i det sørvestlige USA og nordlige Mexico.
Hampholmen

Hampholmen, også kjent som Store Hampholmen, er en holme som ligger i Grimstad kommunes skjærgård. Den er ca. 66,4 dekar, og høyeste punkt er 17,2 moh. Holmen er ubebodd. Dette er desidert en av de mest populære stedene for de som er ute i båt om sommeren.
Holmen ligger bare et steinkast fra Maløyene som også er veldig populære å være på i skjærgården. Nordøst for den ligger Lille Hampholmen.
Catalonias internasjonale pris

Catalonias internasjonale pris (katalansk: Premi Internacional Catalunya) er en utmerkelse innstiftet i 1989 av Generalitat de Catalunya, Catalonias regjering.
Den tildeles årlig for kulturell og vitenskapelig innsats og for fremme av humanisme i verden. Prisen består av statuetten Nøkkelen og bokstaven av Antoni Tapies og prispenger på 80 000 euro. Prisen er, sammen med Sankt Georgskorset og Regjeringens gullmedalje, Catalonias fremste utmerkelser.
Græslifunnet

Græslifunnet var et myntfunn som ble gjort i 1878 i Græsli i Tydal kommune i Trøndelag. Funnet ble gravd frem i potetåkeren til bonde Arnt Kristoffersen på Utstuggu eller Jo-Nils-gården. 2 253 sølvmynter, noen sølvbiter og en fuglefigur i forgylt sølv, ble funnet. Årsaken til at gjenstandene ble gravd ned er ukjent, men det kan være at en reisende har gravd ned skatten. I 1080-åra var byggingen av Domkirken påbegynt, og kanskje sølvmyntene var tiltenkt kirka eller skulle smeltes om til sølvkisten som ble laget for Helgenkongen. Funnet var, da det ble funnet, det største enkeltfunn av mynter som er gjort i Norge fra middelalderen, og det er reist en minnestein på funnstedet.

Bakgrunn

På begynnelsen av 1800-tallet observerte Gerhard Schøning , eller fikk høre om, flere gravhauger i  Tydal. Dette tok han som tegn på gammel og tett bosetting. Jens Edvard Kraft førte disse forestillingene videre i sine topografiske beskrivelser fra 1831, og de ble gjentatt av Stuevold Hansen i hans Bygdefortellinger i 1873. I 1878 ble det så funnet et stort myntfunn i Græsli som forsterket troen på at det bodde stormenn i Tydal i middelalderen.

Funnet

Før funnet ble gjort hadde det ligget ei steinrøys på funnstedet. Myntene som ble funnet er vesentlig norske (2201 stk), fra tida til kong Harald Hardråde. Funnet innehold også 8 utenlandske, disse var tyske, engelske og danske. Myntkabinettet ved Oldsakssamlinga i Oslo overtok alle myntene fra funnet, mens finner og grunneier mottok finnerlønn. Noen mynter havnet etterhvert på private hender eller i andre lands offisielle samlinger siden myntkabinettet byttet bort enkelte dubletter mot andre mynter de manglet. Hoveddelen av myntene fra funnet befinner seg imidlertid fortsatt i kabinettetes samling. Funnet innehold så mange mynter at ingen andre funn fra tidsperioden inneholder mynttyper som ikke var i dette funnet, det utgjør også mesteparten av myntene fra tidsperioden vi i dag har bevart. Ca 20 andre funn har gitt ca. 800 andre norske mynter fra perioden. Den yngste dateringen av myntene er 1070-årene. Det er derfor sannsynlig at skatten ble lagt i steinrøysa i Græsli i 1080-årene. Etter datidens priser var myntene trolig verdt 30–40 kyr.

Bilder

Noen bilder av gjenstander fra Græslifunnet. Alle bilder av Åge Hojem, NTNU Vitenskapsmuseet
Fritt vilt

Handling

En vennegjeng drar på snowboardtur i Jotunheimen. I fjellsiden har en av dem et stygt fall og brekker beinet. Det er ingen tegn til andre mennesker og mobilene er utenfor dekning. I det fjerne skimter de et høyfjellshotell og bestemmer seg for å søke ly. Hotellet ligger tomt og stille, tydelig nedlagt for flere år siden. Telefonlinjene er døde og gjengen innser at de må tilbringe natten der. Men omgitt av fjell og natt finner de grufulle tegn på at de ikke er så alene som de trodde.

Relaterte media

Denne filmen fikk i 2008 en oppfølger i (Fritt vilt II), også med Ingrid Bolsø Berdal i hovedrollen.
I 2010 ble Fritt vilt III lansert. Handlingen i denne filmen er lagt til tiden før de tidligere filmene fordi hovedrolleinnhaveren ikke ville spille i denne filmen.
Aage Stentoft

Teaterdirektør

Stentoft ble direktør for en rekke forskejllige teatre - Frederiksberg Teater, Dagmar Teatret, Det ny Scala og Apollo Teater. I 1961 emigrerte Stentoft til Spania. I 1973 vendte han tilbake til Danmark som leder av Tivoli Teater - en stilling han beholdt til i 1981 han pensjonerte seg og returnerte til Spania. Han døde i sitt hjem i nærheten av Malaga i 1990.
Noen av sangene hans har fått norske tekster, slik som Thorbjørn Egners «Dyrene i Afrika».
Norsk Orgel- og Harmoniumfabrikk

Norsk Orgel- og Harmoniumfabrikk var et firma som bygget pipeorgler og trøorgler. Firmaet ble grunnlagt i 1873 av Bernt Myrengen, som bygget 63 pipeorgel. Starten skjedde på Myrengens gård i Vardal, hvor han allerede fra 1870 hadde bygget orgler, og ble ført videre av Myrengens sønn Peter Berntzen.
Tredje generasjon, representert ved Bernhard Berntzen, utvidet virksomheten med å selge pianoer og å starte produksjon av trøorgler, noe som kom i gang i 1919. I 1929 arvet han gården Berg i Snertingdal, og flyttet da bedriften dit. Etter andre verdenskrig bygget han en ny fabrikkbygning, og sønnen Klaus Berntzen gikk inn i firmaet og ble der livet ut. Han var disponent i nær 30 år. Siden kom også barna Hans og Lillian med i arbeidet. De drev serieproduksjon av harmonier til 1976, da instrument nr. 5456 ble siste produksjonsnummer.
Det opprinnelige firmaet opphørte midt på 1990-tallet.
Çobanoğulları

Historie

Grunnleggeren av dynastiet var Hüsamettin Çoban, en prominent statsmann og en kommandør av Rum-sultanatet under regjeringene til Kaykaus I og hans etterfølger Kayqubad I. På begynnelse av 1200-tallet, var Hüsamettin Çoban en av kommandørene ved raidene som utvidet Seldsjukk-territoriet i det nordlige Anatolia på bekostning av det bysantinske riket Trapezunt-riket. Som et resultat innlemmet han Kastamonu som et len. Mellom 1224-1227, ledet han hæren og marinen til flåte Seldsjukkene som satte seil fra Sinop og inntok og befestet byen Sudak i Krim.
Etter Hüsamettin Çobans død ble arverekkefølgen i slekten hans fulgt i Kastamonu og ble regjerte av henholdsvis av hans sønn og grandsønn, Alp Yürek og Yavlak Arslan. Inntil de siste årene av Yavlak Arslans regjeringstid, fulgte de Çobanoğulları-beyene en forsiktig politikk med troskap til mongolene som hadde etablert sitt hegemoni over Anatolia etter slaget ved Köse Dağ. Et opprør av Yavlak Arslan resulterte tilslutt i hans død i slaget om Kastamonu mot kombinerte Seldsjukk-mongol styrker, og regionen ble gitt til Seldsjukk kommandører Shams al-Din Yaman Jandar. Etterkommerne hans kom til å grunnlegge fyrstedømmet Jandarid i denne samme regionen. Yaman Candar ble øyeblikkelig presset ut av regionen av Yavlak Arslans sønn Çobanoğlu Mahmud Bey, som også organiserte videre angrep inn i bysantinsk territorium for utvide sitt rike. Men i 1309, ble den siste bey av Çobanoğulları offer for et bakhold av Yaman Candars sønn Candaroğlu Süleyman Pasha og regionen Kastamonu levert videre til Jandaridene.
Çobanoğulları-dynastiet etterlot seg viktige arkitektur i og rundt Kastamonu. Osmanerne var vasaller mellom 1281-1299, men erklærte sin uavhengighet etter at Yavlak Arslan sluttet med angrepene mot bysantinene i 1299.
Harry D. Mattison gasskraftverk

Harry D. Mattison gasskraftverk er et varmekraftverk utenfor byen Tontitown i delstaten Arkansas i USA. Det har en installert produksjonskapasitet på 340 MW. Brenselkilden er naturgass. Operatør og eneste eier er energiselskapet American Electric Power. Anlegget ble påbegynt 2007, og har to enheter på 170 MW hver.
The Runaways

The Runaways var et amerikansk rockeband med tenåringer som spilte på 1970-tallet.
Bandet turnerte USA og Japan, men spilte også konserter i Storbritannia, Sverige, Finland, Norge, Belgia, Frankrike, Nederland, Sveits og Tyskland. Selv om bandet var suksessfullt, holdt det på kun i kort tid, fra 1975 til 1979. Bandets styrke var gitaristene, råheten på rytmegitaren til Joan Jett og soloene til gitartalentet Lita Ford.
Stilen var en blanding av glamrock, heavy metal og punk rock. Bandet var det første rene jenteband innen rock som hadde hits, musikkalbum som solgte til platina, internasjonal turne, og oppnådde berømthet.
Tore Tvedt

Lovbrudd

Tvedt er tidligere dømt til betinget fengsel for brudd på rasismeparagrafen etter grove uttalelser om jøder og afrikanere. Tvedt ble idømt 4000 kroner i bot for vold mot en 14 år gammel jente etter en konflikt som en slektning av Tvedt hadde vært involvert i. Tvedt ble også dømt for å ha truet med å sende nazister etter henne. og for brudd på våpenloven.
I mai 2006 ble det klart at Tvedt skulle tiltales etter rasismeparagrafen, med en strafferamme på to års fengsel. Han kom der med følgende uttalelse:
Vi ønsker å ta makten i samfunnet, renske ut jødene og sende innvandrerne ut av landet. Jødene er hovedfienden, de har drept vårt folk, de er ondskapsfulle mordere. De er ikke mennesker, de er parasitter som skal renskes ut.
Tvedt ble frifunnet i Borgarting lagmannsrett 15. mai 2007. I desember 2007 kom Høyesterett fram til at frifinnelsen i lagmannsretten bygger på feil rettsanvendelse, og at frifinnelsen derfor må oppheves. I mai 2008 ble han av Høyesterett idømt 45 dagers betinget fengsel.
Tore W. Tvedt fikk en dom av Aust-Telemark tingrett den 28.06.2019 for brudd på § 185 rasismeparagrafen  i tre artikler lagt ut på hans eget nettsted Vigrid.net. I disse tre artiklene lagt ut i perioden mellom september 2016 og januar 2017 ble han funnet skyldig i å ha kommet med hatefulle ytringer om jødene som folkegruppe. Tore W. Tvedt ble dømt til 60 dagers fengsel utsatt med en prøvetid på 3 år, samt en bot på 10 000 kroner. Han ble også dømt til inndragning av sin Lenovo bærbare PC og en ekstern harddisk til fordel for staten.

Vitne i Breivik-saken

Tore Tvedt var innkalt som forsvarets vitne i rettssaken mot terroristen Anders Behring Breivik våren 2012. I et intervju før vitnemålet sa Tvedt at han vil nekte å ta avstand fra massedrapet til Breivik, men var motstander av vold for å nå politiske mål. Tvedt uttalte at Norge er i krig og at den politiske makteliten leder det norske folk inn i et kollektivt selvmord genetisk og kulturelt. Tvedt mislikte at Breivik er frimurer, kristen og sionist.

Annet

10. januar 2008 ble det kjent at Dagbladet utestengte Vigrid-lederen fra å bruke kommentarsystemet i sin nettavis på grunn av flere uønskede innlegg.
Piggtråd

Piggtråd er gjerdetråd av metall med spisse pigger som stikker ut. Typen i allmenn bruk i dag ble patentert i USA i 1874. Bruken av piggtråd er lovregulert i Norge (Lov om dyrevern). Piggtråd lages i mange varianter, alt fra "barberblad-utførelse" til den eldre og mer brukte typen. Piggtråd blir ofte brukt på høye gjerder og finnes ofte rundt industribygg, militære områder og i forbindelse med gårdsbruk.
Felton Head

Felton Head er et nes med flat topp og bratte sider, 3,5 nautiske mil øst for Harrop Island på kysten av Enderby Land i Antarktis. Det ble kartlagt fra flyfoto tatt av Australian National Antarctic Research Expeditions i 1956, og ble kalte opp etter sersjant Kevin Felton, som var motormekaniker ved Mawson Station i 1960.
Minnebeskyttelse

Minnebeskyttelse er en måte å kontrollere minnets aksessrettigheter på en datamaskin, og er en del av de fleste moderne datamaskinarkitekturer og operativsystemer. Hensikten med beskyttelsen er å hindre en prosess i å aksessere minne som ikke har blitt allokert for den. Dette forhindrer en programvarefeil innenfor prosessen i å påvirke andre prosesser, eller selve operativsystemet. Et forsøk på aksessering resulterer i en avbrudd og en abnormal slutt på prosessen.
Siderone

Utseende

Store, fargerike sommerfugler med brede, tilspissede vinger. Oversiden er mørk med skarpt røde tegninger, undersiden er farget som et vissent blad, som sommerfuglene ligner sterkt på når de sitter i ro.

Levevis

Larvene lever på planteslektene Casearia og Zuelania (Flacourtiaceae).
De voksne sommerfuglene besøker sjelden blomster, men kommer ned til bakken for å suge til seg salter. De går gjerne rundt på bakken mens de åpner og lukker vingene. De skarpt røde flekkene som dermed vekselvis er synlige og usynlige kan bidra til å forvirre rovdyr.

Utbredelse

Slekten er utbredt fra Mexico i nord til det nordlige Sør-Amerika, også i Vestindia.
Hasekura Tsunenaga

Tidlig periode

Fra Hasekura Tsunenagas tidlige livsfaser er det lite som er kjent, ut over at han hadde kjempet i Imjinkrigen (den japanske invasjon av Korea) under Toyotomi Hideyoshi i 1592 og i 1597.

Diplomatisk utsending

I årene 1613-1620 ledet Hasekura en diplomatisk misjon til Pavestolen i Roma etter en reise via Ny-Spania og en rekke europeiske havner. Han regnes tradisjonelt for den første diplomatiske utsending fra Japan til Amerika og Europa.
Hasekura ble under sitt første opphold i Spania døpt og generelt hjertelig mottatt i Europa, men hans reise fant sted i en periode da kristendommen var på vei til at bli undertrykt i Japan. Dette medførte at noen av de europeiske herskere som Hasekura oppsøkte med henblikk på å få handelsavtaler i stand, avslo ønsket.
Hasekura reiste hjem noenlunde samme vei som han reiste ut, idet han imidlertid var en tid i Manila i Filippinene innen han kom hjem. Det skulle gå mer enn to hundre år innen en japansk diplomatisk utsending igjen besøkte Europa.
Han døde av sykdom året etter, og hans reise gav ikke noen større varige resultater.
Wardriving

Wardriving er handlingen å kjøre med en bærbar PC eller PDA for å finne lokalisere trådløse nettverk. Vanlige programmer for å gjøre dette er NetStumbler og InSSIDer for Windows, Kismet for Linux og KisMac for Mac.
Wardriving kan også gjøres med GPS, og karter over plasseringen av basestasjoner kan lages av tjenester som WiGLE.
CARIFTA Games 2013

Austin Sealy Award

Austin Sealy Award deles ut i hvert mesterskap, til en utøver som utmerker seg resultatmessig. Shaunae Miller fra Bahamas vant denne prisen etter å ha vunnet tre gullmedaljer, på 200 meter, 400 meter og 4 x 100 meter stafett i U20-klassen. Hun satte mesterskapsrekord på 200 meter med 22,77 sekunder.

Medaljeoversikt

Medaljevinnere:
Congo (film)

Handling

Det profittgrådige multimedie-konsernet TraviCom har kastet sine øyne på en øde del av Kongo, hvor det skal finnes en ekstra hardfør type diamanter, ideelle til laserstrålemaskiner. Selskapet sender en ekspedisjon til det mystiske stedet som ledes av Karen Ross (Laura Linney). Med på samme ekspedisjon er også Dr. Peter Elliot, som har som oppdrag å returnere gorillaen Amy til sitt fødested. Den rumenske eventyrer og diamantelskeren dr. Homolka blir ved en tilfeldighet også med på ekspedisjonen, og han er på utkikk etter den legendariske kong Salomos by. Etter en farefull ferd kommer de til en plass der menneskelig grådighet og naturlovene har gått beserk. De oppdager den hemmelige byen Zinj, og finner ut at i Congo er menneskene den arten som holder på å dø ut. I tillegg til de ettertraktede diamantene viser ruinene seg å være bebodd av en særdeles aggressiv rase med gorillaer.

Filmanmelderne og seerne

De amerikanske anmelderne gav den forholdsvis dårlig omtale, og filmen har bare oppnådd 22% på Rotten Tomatoes. Den kjente filmkritikeren Roger Ebert gav den imidlertid brukbar omtale.
Til tross for lunken mottakelse ble filmen en publikumssuksess og innbrakte over 81 millioner dollar på amerikanske kinoer alene, og over 152 millioner på verdensbasis.

Priser og nominasjoner

Jerry Goldsmith ble i 1996 tildelt en BMI Film Music Award for filmmusikken, mens Ernie Hudson ble tildelt en Universe Reader's Choice Award i 1995 for beste birolle. 
Filmen ble nominert til tre Saturn Awards i 1996 i kategoriene beste film, beste regissør og beste spesial effekter.

I Norge

Filmen fikk terningkast fire av Dagbladets og Aftenpostens anmeldere, mens VGs anmelder gav den terningkast en.